stanford-oval/wikipedia huggingface dataset:
Timothy L. O’Brien

Timothy L. O’Brien (s. 25. huhtikuuta 1962[lähde? ] New York, Brooklyn, Yhdysvallat) on yhdysvaltalainen toimittaja, joka on kirjoittanut muun muassa The Wall Street Journaliin, The New York Timesiin ja Talk Magazineen. Hänet tunnetaan lausunnostaan, jossa hän vähätteli Donald Trumpin omaisuutta. Hän väitti omaisuuden olevan noin 150–200 miljoonaa dollaria, minkä vuoksi Trump nosti herjaussyytteen häntä vastaan. Trumpin omaisuudeksi on arvioitu vuonna 2005 2,7 miljardia dollaria.
O’Brien on kirjoittanut kaksi kirjaa: Bad Bet (1998) ja Trump Nation (2005).  O'Brien kirjoittaa Bloomberg L.P..
Aiheesta muualla

O'Brienin kotisivut
The Clemenceau Case

| The Clemenceau Case |
| --- | --- |

Ohjaaja:  Herbert Brenon
Käsikirjoittaja:  Herbert Brenon
Perustuu:  Alexandre Dumas nuoremman romaaniin ja Martha Woodrow’n näytelmään
Tuottaja:  William Fox
Kuvaaja:  Phil Rosen
Pääosat:  Theda Bara William E. Shay
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  20th Century Studios
Ensi-ilta:   12. huhtikuuta 1915
Kesto:  50-60 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Clemenceau Case on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä draamaelokuva, jonka päärooleissa ovat Theda Bara ja William E. Shay. Elokuva perustuu Alexandre Dumas nuoremman romaaniin L’affaire Clémenceau ja Martha Woodrow’n näytelmään.
Elokuvan tuotanto- ja levittäjäyhtiönä toimi Fox Film Corporation, ja se kuvattiin Foxin studioilla New Jerseyn Fort Leessä. The Clemenceau Case sai Yhdysvaltain ensi-iltansa 12. huhtikuuta vuonna 1915. Ilmestyessään The Clemenceau Case oli valtava yleisö- ja arvostelumenestys. The Clemenceau Case on nykyisin listattu kadonneeksi elokuvaksi.
Juoni

Taiteilija Pierre Clemenceau (William E. Shay) vierailee Pariisissa ystävänsä Constantin Ritzin (Stuart Holmes) ateljeessa ja rakastuu Iza Dobronowska (Theda Bara) -nimiseen malliin, joka ei kuitenkaan välitä hänestä vähäänkään. Kuultuaan äitinsä kreivitär Dobronowskan (Saba Raleigh) järjestelyistä Iza hyväksyy Pierren kosinnan, ja he avioituvat. Iza on kylmäsydäminen ja kevytkenkäinen, ja hän halveksii aviomiestään sekä etääntyy Pierren perheestä, koska Izalla ja varakkaalla venäläisellä herttualla, Sergiuksella (Frank Goldsmith), on kehittynyt rakkaussuhde. Pierre saa tietää vaimonsa syrjähypystä ja järkyttyy, joka johtaa Sergiuksen murhaamiseen. Pettyneenä Pierre matkustaa Amerikkaan ystävänsä Constantinin ja tämän uuden morsiamen kanssa. Iza perii Sergiukselta omaisuuden ja matkustaa myös Amerikkaan, missä hän viettelee Constantinin. Pelastaakseen ystävänsä avioliiton Pierre houkuttelee Izan hänen asunnolleen ja puukottaa naisen kuoliaaksi. Murhan jälkeen Pierre ilmoittaa rikoksensa poliisille tyynen rauhallisesti.
Näyttelijät

| 0 | 1 | 2 |
| --- | --- | --- |
|  Theda Bara  | … |  Iza Dobronowska   |
|  William E. Shay  | … |  Pierre Clemenceau   |
|  Mrs. Allen Walker  | … |  Marie Clemenceau   |
|  Stuart Holmes  | … |  Constantin Ritz   |
|  Jane Lee  | … |  Janet   |
|  Saba Raleigh  | … |  kreivitär Dobronowska   |
|  Frank Goldsmith  | … |  herttua Sergius   |
|  Sidney Shields  | … |  madame Ritz   |
Aiheesta muualla

The Clemenceau Case Internet Movie Databasessa (englanniksi)
The Clemenceau Case AllMoviessa. (englanniksi)
The Clemenceau Case Silent eran sivuilla (englanniksi)
The Clemenceau Case TCM Movie Databasessa (englanniksi)
The Clemenceau Case Yhdysvaltain elokuvainstituutin sivustolla (englanniksi)
Triglav (jumala)

Triglav ("kolmipäinen") on slaavilaisen mytologian jumala tai yhdistelmä useasta jumalasta. Osa slaavilaisista heimoista palvoi Triglavia ylijumalanaan, vaikka yleensä slaavien ylijumalana pidetään Perunia. Triglavia palvottiin etenkin Szczecinin kaupungin tienoilla Puolassa. Kristinuskon saapumisen myötä siellä sijainneet Triglavin temppelit ja patsaat tuhottiin täysin.
Triglavin on arveltu olevan yhdistelmä kolmesta jumalasta, ja hänet kuvattiin usein kolmipäisenä ihmishahmona. Arkeologisissa kaivauksissa on löytynyt monipäisiä patsaita, ja slaaveilla oli myös toinen useampipäinen jumala Svetovid. Etenkin slaavilaiset uuspakanat ovat pitäneet Triglavia kolminaisuutena, joka vastaisi kristinuskon Pyhää Kolminaisuutta ja hindulaisuuden Trimurtia.
Slaavilainen mytologia ja kansanperinne
| --- | --- |
Pääjumalat:   Perun  Veles  Jarilo  Morana  Svarog  Dažbog  Svantovit  Triglav  Zorja 
Muita jumalia:   Belobog  Tšernobog  Hors  Lado  Mokoš  Porenut  Porewit  Radegast  Rod  Rugievit  Stribog 
Legendojen sankarit:   Bogatyr  Aljoša Popovitš  Dobrynja Nikititš  Ilja Muromets  Lech, Čech ja Rus  Libuše  Marko Kraljević  Nastasja Korolevitšna  Nastasja Mikulišna  Polenitsa  Sadko  Vasilisa Mikulišna 
Taruolennot:   Alkonost  Baba Jaga  Baš Tšelik  Tulilintu  Koštšei Kuolematon  Simargl  Sirin  Solovei-Razboinik  Zmei 
Henget ja paholaiset:   Bannik  Domovoi  Drekavac  Karzełek  Kikimora  Lešii  Liho  Polevoi  Rusalka  Vila  Vampyyrit  Vodjanoi 
Hallitsijat ja muut:   Kalin-tsaari  Ruhtinas Vladimir Krasno(e) Solnyško  Zabava Putjatišna
Tietoturvajohtaja

Tietoturvajohtaja (engl. chief information security officer (CISO)), on keskittynyt organisaation tietoturvaprosessien johtamiseen. Tietoturvajohtajien rooli yrityksissä on lainsäädännöllisistä syistä kasvamassa. Yksityisyydensuojan vahvistuminen Euroopassa sekä tiedottamis- ja seurantavelvoitteiden vahvistuminen Yhdysvalloissa pakottaa yritysjohdon ottamaan vakavasti tietoturva-asiat.
Tehtävät

Tietoturvajohtajan tehtävät ja roolit eivät ole kovin vakiintuneita ja ne vaihtelevat kunkin yrityksen tarpeiden mukaan. Yleensä ne sisältävät seuraavia tehtäviä:
Tietoturvan tavoitteiden ja tehtävien määrittely
Tietoturvapolitiikan rakentaminen ja kehittäminen
Tietoturvaprosessien määrittely ja johtaminen
Tietoturvakoulutuksen ja osaamisen kehittäminen
Tietoturvaprojektisalkun rakentaminen
Tietoturvauhkia, -riskejä, ja -kehittämistä koskeva johdon raportointi
Yleisesti ottaen tietoturvajohtajan vastuulla on luoda tietoturvallisuuspolitiikka, hyväksyttää se sekä varmistaa sen täytäntöön pano. Toinen puoli tehtävää on valvoa (auditoida) tietoturvallisuusasioita.
Tietoturvajohtajat raportoivat tyypillisesti toimitusjohtajalle tai jollekin muulle johtoryhmän jäsenelle, kuten tietohallintojohtajalle (CIO), tai liiketoimintajohdolle . Raportointikohde riippuu pitkälti siitä miten riippuvainen yrityksen toiminta on tietoturvallisuudesta. Erityisesti rahoitus-, vakuutus- ja terveydenhoidon aloilla on syytä raportoida mahdollisimman ylös lainsäädännöllisistä syistä.
Tietoturvajohtajan tuleekin jatkuvasti kyseenalaistaa olemassa olevat tietoturvakäytännöt ja -vaatimukset ja tehdä tarvittavat muutokset organisaation tietoturvapolitiikkaan.
Tampereen Aikuiskoulutuskeskus

Tampereen Aikuiskoulutuskeskus
Tampereen Aikuiskoulutuskeskus TAKK on Tampereella toimiva aikuiskoulutuskeskus. TAKKin rehtori on Teppo Tapani.
TAKKissa opiskelee vuosittain yli 11 000 aikuisopiskelijaa. Oppilaitos on monikulttuurinen. Talossa opiskelee ja työskentelee 40 eri kansallisuutta. Koulutukset toteutetaan suomeksi.
TAKKissa työskentelee noin 250 henkilöä. Tammerkosken Nuorkauppakamari palkitsi TAKKin Vuoden työnantajana 2008.
OAJ valitsi TAKKin Vuoden oppilaitokseksi 2022.
Sijainti ja toimipisteet

TAKK toimii kahdella kampuksella Tampereella. Valtatien kampus sijaitsee Tampereen keskustan tuntumassa Kalevanharjun kaupunginosassa Tampereen Valtatie 15:ssä ja toinen Nirvassa, Kurssikeskuksenkatu 11:ssä ja 13:ssa. Muita toimitiloja vuokrataan tarpeenlähde mukaan.
Valtatien kampuksella on hallinnon lisäksi matkailu- ja ravitsemisalan, sosiaali- ja terveysalan, liiketalouden, kauneudenhoitoalan ja media-alan koulutuksia sekä maahanmuuttajakoulutusta. Valtatien kampuksella toimii myös kauneudenhoitoalan opiskelijahoitola Lumova.
Nirvan kampus on keskittynyt rakennus-, metalli- ja autoalan, sähköalan, logistiikan, kiinteistönhoidon, talotekniikan, turvallisuusalan sekä kotityö-, puhdistus- ja teknisten terveyspalveluiden koulutuksiin. Lisäksi Nirvassa järjestetään maahanmuuttajakoulutuksia sekä esimies- ja yrittäjyyskoulutusta.
Opiskelijamäärät ja tutkinnot

TAKKin vuosittainen opiskelijamäärä on reilut 11 000. Aikuisopiskelijalla tarkoitetaan yli 18-vuotiasta henkilöä.
Tutkinnot jaetaan perus-, ammatti- ja erikoisammattitutkintoihin. Tutkintotavoitteisen koulutuksen kesto vaihtelee muutamasta kuukaudesta kahteen vuoteen. TAKKissa voi suorittaa yli sata erilaista tutkintoa. Tutkintoon tähtäävien koulutusten lisäksi tarjolla on ammatillisia lisä- ja täydennyskoulutuksia, työelämässä vaadittavia passikoulutuksia sekä testejä ja sertifikaatteja.
Koulutusalat

Autoala
Hydrauliikka
Isännöinti ja kiinteistönvälitys
Johtaminen
Kauneudenhoito
Kotityö-, puhdistus- ja tekniset terveyspalvelut
Kylmäala
Liiketalous ja kauppa
Logistiikka ja kuljetus
LVI ja kiinteistönhoito
Maahanmuuttajakoulutus
Maarakennus
Matkailu- ja ravitsemisala
Media-ala
Metalli- ja konetekniikka
Monikulttuurisuus
Pintakäsittely
Sisustustaminen
Sosiaali- ja terveysala
Sähköala
Talonrakennus ja muuraus
Tuote- ja palvelukehitys
Turvallisuusala
Ympäristöala
Yrittäjyys HiOMO
Säätiö ja hallinto > Tampereen Aikuiskoulutussäätiö

TAKKia ylläpitää ja sen toiminnasta vastaa Tampereen Aikuiskoulutussäätiö, joka on perustettu 18.4.1962. Säätiö ylläpitää Tampereen Aikuiskoulutuskeskusta, joka tunnetaan yleisesti nimellä TAKK. Säätiö toimii TAKKin henkilöstön työnantajana.
Säätiö ja hallinto > Historiaa

Tampereen työkeskussäätiö perustettiin vuonna 1962 aikuisille suunnattua kurssitoimintaa varten. Aluksi koulutusta järjestettiin koneistus- sekä levy- ja hitsausosastoilla. Oppilaitoksen nimi on muuttunut vuosien saatossa:
1970 Tampereen ammatillinen kurssikeskus
1991 Tampereen ammatillinen aikuiskoulutuskeskus
2000 Tampereen Aikuiskoulutuskeskus TAKK
Säätiö muutti nimensä Tampereen Aikuiskoulutussäätiöksi vuonna 1999. Säätiön hallituksessa ovat edustettuina Tampereen kaupunki, Tampereen kauppakamari ja työmarkkinajärjestöt.
Säätiö ja hallinto > Hallitus

Tampereen Aikuiskoulutussäätiön hallitus koostuu Tampereen kaupungin, Tampereen kauppakamarin ja työmarkkinajärjestöjen nimeämistä edustajista. Hallituskausi kestää kaksi vuotta. Säätiön toiminnanjohtaja on TAKKin rehtori Teppo Tapani. Hallituksen kokoonpano 2021-23 :
Säätiö ja hallinto > Hallitus > Edustavimpien työmarkkinajärjestöjen ehdotusten pohjalta nimettyinä

Aluetoimitsija Sanni Halla-aho, SAK
Toimitusjohtaja Terhi Penttilä (pj), Länsilinjat Oy
Säätiö ja hallinto > Hallitus > Tampereen kaupunginhallituksen nimeämät edustajat

Toimitusjohtaja Harri Airaksinen, Business Tampere
Sairaanhoitaja Taru Kaario, TAYS/Pirkanmaan sairaanhoitopiiri
Lehtori Jukka Eero Vuorinen, Tampereen yliopisto
Säätiö ja hallinto > Hallitus > Tampereen kauppakamarin nimeämät edustajat

Toimitusjohtaja Antti Eskelinen, Tampereen kauppakamari
Toimitusjohtaja Tiina Holopainen, Gronlund Palvelut Oy
Hallituksen puheenjohtaja Kari Sorjonen, Tasowheel Group Oy
Säätiö ja hallinto > Hallitus > Säätiön toiminnanjohtaja

TAKKin Rehtori Teppo Tapani
Aiheesta muualla

www.takk.fi
Tilauslentoyhtiö

Brittiläisen tilauslentoyhtiö Titan Airwaysin Boeing 737-300.
Tilauslentoyhtiö eli charter-lentoyhtiö on lentoyhtiö, joka vuokraa matkustajalentokoneita etenkin matkatoimistoille.
Usein tilauslentoyhtiö lentää jatkuvasti kiinteitä reittejä esimerkiksi Euroopan suuremmista kaupungeista Espanjan, Italian ja Kreikan turistikohteisiin, mutta yhtiön matkustajat ovat lomamatkalaisia siinäkin tapauksessa, että lento ei ole osa myös hotellin kattavasta lomapaketista. Lentolippu ostetaan tällöin aina matkatoimistosta eikä lentoyhtiöltä. Myös reittilentoyhtiöt vuokraavat ylimääräistä konekapasiteettiaan tällaiseen palveluun.
Tilauslentopalveluita välittävät yritykset (Air Charter Broker) toimivat lentoyhtiön ja asiakkaan välikätenä. Välittävän yrityksen toimenkuvaan kuuluu usein tilauslentojen kilpailutus ja asiantuntijapalvelun antaminen vuokraavalle taholle. Suomalainen tilauslentopalveluita välittävä yritys on esimerkiksi Private Skies Oy.
Tiikeritetra

| Tiikeritetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Alestit Alestidae
Suku::  Hydrocynus
Laji::  forskahlii
Kaksiosainen nimi
 Hydrocynus forskahlii  (Cuvier, 1819) 
Katso myös
   Tiikeritetra Wikispeciesissä   Tiikeritetra Commonsissa 
Infobox OKNimi-testi OKIUCN-testi OK: 
Tiikeritetra (Hydrocynus forskahlii) on tetrakalojen (Characiformes) lahkoon ja alestien (Alestidae) heimoon kuuluva makean veden kalalaji, jota tavataan laajalta alueelta Pohjois- ja Länsi-Afrikasta. Sen kuvasi tieteelle ensimmäisen kerran Georges Cuvier vuonna 1819.
Tiikeritetra on hyvin suurikokoinen kala; se voi kasvaa jopa 78 senttimetrin mittaiseksi ja se painaa täysikasvuisena noin 2–10 kilogrammaa. Suurin tavattu yksilö painoi 15,5 kilogrammaa. Tiikeritetra muistuttaa suuresti linjatiikeritetraa (Hydrocynus vittatus). Tiikeritetran kyljet ovat hopeiset ja evät ovat harmaat. Pyrstön yläosa on hopeanharmaa ja alaosa kirkkaanpunainen.
Tiikeritetraa tavataan Pohjois- ja Länsi-Afrikasta. Lajia on tavattu vähintään kerran 28 Afrikan maasta. Yleisimmillään tiikeritetra on Turkanajärvellä, Kongojoessa, Niilissä ja Omojoessa. Kansainvälinen luonnonsuojeluliitto IUCN on luokitellut tiikeritetran elinvoimaiseksi lajiksi.
Tiikeritetra on petokala ja se käyttää ravinnokseen muita kaloja sekä hyönteisiä ja selkärangattomia. Joskus se saattaa syödä muita tiikeritetroja. Tiikeritetra elää yleensä matalissa vesissä ja lähellä veden pintaa.
Aiheesta muualla

Kuvia tai muita tiedostoja aiheesta Tiikeritetra Wikimedia Commonsissa
Thur

| Thur |
| --- | --- |
 Yläjuoksulla Nesslaussa Thur on pikkujoki.
Alkulähde:  Unterwassen
Laskupaikka:  Flaach, Zürich, Rein
Maat:  Sveitsi
Pituus:  135 km
Alkulähteen korkeus:  (Säntisthur) 1 500 m
Virtaama:  47 m³/s
Valuma-alue:  1 696 km²

Thur on joki Koillis-Sveitsissä. Joen pituus on 134,7 km ja se on Sveitsin viidenneksi pisin joki. Se saa alkunsa Appenzellin Alpeilta, Säntiksen eteläpuolelta ja Walenseen pohjoispuolelta. Thurin alkujoet ovat Säntisthur ja Wildhauser Thur, jotka yhdistyvät Thuriksi Unterwasserissa. Joki laskee Reiniin Flaachissa, Winterthurin luoteispuolella. Sitter ja Necker ovat Thurin pisimmät sivujoet.
Thur virtaa Sankt Gallenin, Thurgaun ja Zürichin kantonien alueilla. Isoimmat paikkakunnat joen varrella ovat Wil, Weinfelden ja Frauenfeld.
Vesivoima

Thurissa on parikymmentä vesivoimalaa.
Virtaama

Thurin virtaama vaihtelee vuosien 1904-2008 tietojen perusteella vuosittain melkoisesti: joen vuotuinen keskivirtaama alajuoksulla Andelfingenissä - ennen joen yhdistymistä Reiniin - on ollut 47 m³/s. Suurin keskivirtaama oli vuonna 1910 (76 m³/s) ja pienin keskivirtaama vuonna 1921 (23 m³/s). Päivittäinen vaihtelu on vieläkin suurempaa: suurin vuorokausikeskivirtaama on mitattu vuoden 1999 toukokuussa (1 130 m³/s) ja pienin vuoden 1947 syyskuussa (2,2 m³/s).
Aiheesta muualla

Kuvia tai muita tiedostoja aiheesta Thur Wikimedia Commonsissa
Tokoi

Tokoi voi viitata tai liittyä seuraaviin:
Henkilöitä

Oskari Tokoi (1873–1963), suomalainen poliitikko ja toimittaja
Tyyne Tokoi (1903–1937), suomalainen SKP:n Leningradin toimiston johtaja
Muut

Lex Tokoi, laki tasavallan presidentin armahdusoikeuden väliaikaisesta laajentamisesta (1944)
Tokoin senaatti,  toiseksi viimeinen Venäjän alaisuudessa toiminut Suomen senaatti
Tokoinranta, puisto Helsingin Kalliossa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Thure Bahne

| Thure Bahne |
| --- | --- |

Henkilötiedot
Syntynyt: 8. toukokuuta 1909 Turku
Kuollut: 29. tammikuuta 1956 (46 vuotta) Helsinki
Ammatti:  näyttelijä, laulaja, ohjaaja
Aiheesta muualla
IMDb
Elonet
Thure Olavi Bahne (8. toukokuuta 1909 Turku – 29. tammikuuta 1956 Helsinki) oli Suomalaisen Oopperan laulaja ja ohjaaja, operettilaulaja, elokuvanäyttelijä ja elokuvaohjaaja.
Elämäkerta

Bahnen teatteriura alkoi Turun Maakuntateatterissa vuonna 1926. Operettitehtäviin Turun Teatterissa siirtynyt Bahne sijoitettiin useisiin romanttisiin sankarirooleihin. Hän näytteli myös Turun Työväen Teatterissa, Porin Teatterissa ja Viipurin Kaupunginteatterissa.[lähde? ] Teatterissa hänellä oli operettisankarin rooli. Hän toimi vierailevana ohjaajana ja ohjasi esimerkiksi Lohjan Työväenteatteriin 1950-luvulla operetin Erämaan laulu, joka on mainittu teatterin parhaaksi 1950-luvun saavutukseksi. Hän työskenteli laulajana 1933—1936 ja laulaja-ohjaajana Suomalaisessa Oopperassa 1939—1950.
Bahnen ura kotimaisessa elokuvassa alkoi vuonna 1933 ja katkesi äkilliseen kuolemaan tammikuussa 1956.
Viimeinen elokuvarooli Bahnella oli elokuvassa Risti ja liekki, joka tuli ensi-iltaan vasta Bahnen kuoleman jälkeen. Toisin kuin teatterissa, elokuvissa Bahnella oli yleensä herrasmiestä esittävän konnan rooli. Hän näytteli myös Pekka Puupää -filmeissä.
Bahne ohjasi 1950-luvulla kolme elokuvaa. Esikoiselokuva oli On lautalla pienoinen kahvila (1952), jota seurasi Se alkoi sateessa (1953) Eddie Stenbergin kanssa. Kolmannen ohjauksen Onni etsii asuntoa (1955) hän sai tehtäväkseen tavallaan lohdutukseksi, sillä hänelle jo luvattu Majuri maantieltä oli annettu Ossi Elstelälle.
Filmografia > Näyttelijänä

Herrat täysihoidossa (1933)
Onnenpotku (1936)
Seikkailu jalkamatkalla (1936)
Eulalia-täti (1940)
Onnellinen ministeri (1941)
August järjestää kaiken (1942)
Puck (1942)
Hevoshuijari (1943)
Nuoria ihmisiä (1943)
Tuomari Martta (1943)
Ballaadi (1944)
En ole kreivitär (1945)
Nokea ja kultaa (1945)
Vain sinulle (1945)
Kalle Aaltosen morsian (1948)
Neljästoista vieras (1948)
Toukokuun taika (1948)
Rosvo-Roope (1949)
Katarina kaunis leski (1950)
Maija löytää sävelen (1950)
Tanssi yli hautojen (1950)
Kuollut mies kummittelee (1952)
Lännen lokarin veli (1952)
Pekka Puupää (1953)
Pekka Puupää kesälaitumilla (1953)
Se alkoi sateessa (1953)
Minä soitan sinulle illalla (1954)
Pekka ja Pätkä puistotäteinä (1955)
Kiinni on ja pysyy eli Pekan ja Pätkän uusia seikkailuja (1955)
Risti ja liekki (1957)
Filmografia > Ohjaajana

On lautalla pienoinen kahvila (1952)
Se alkoi sateessa (1953) Eddie Stenbergin kanssa
Onni etsii asuntoa (1955)
Tilasäiliö

Tilasäiliö on lypsykarjataloudessa käytössä oleva jäähdytetty säiliö, johon maatilalla lypsykoneella tai lypsyrobotilla lehmistä lypsetty maito kootaan sähkömoottorin pyörittämällä alipainepumpulla maitoputkiston kautta. Säiliöstä maito kerätään maitoautolla meijeriin joka toinen päivä.
Erityyppisiä tilasäiliöitä.
Tarkastaja Gadget

| Tarkastaja Gadget> Inspector Gadget |
| --- | --- |

Tyyli:  Animaatio
Kestoaika:  22 min.
Luoja(t):  Bruno Bianchi Jean Chalopin Andy Heyward
Pääosissa:  Don Adams Frank Welker Chris Wiggins Cree Summer
Alkuperämaa:   Yhdysvallat  Ranska  Kanada
Alkuperäiskieli:  englanti ranska
Verkko:   Yle TV2  Fox Kids  Jetix  MTV3 Juniori  MTV Juniori
Esitetty:  5. syyskuuta 1983 – 1. helmikuuta 1986
Jaksoja:  86 Luettelot jaksoista
Tuotanto
Tuottaja(t):  Jean Chalopin Andy Heyward Tetsuo Katayama
Ohjaaja(t):  Dave Cox Edouard David Raymond Jafelice Ken Stephenson
Käsikirjoittaja(t):  Bruno Bianchi Jean Chalopin Andy Heyward Peter Sauder Eleanor Burian-Mohr Glen Egbert Jack Hanrahan Michael O'Mahony
Tuotantoyhtiö(t):  DiC Enterprises France 3 Nelvana
Palkinnot
Ehdokkuudet:  Young Artist (1986)
Aiheesta muualla
IMDb 
Tarkastaja Gadget (engl. Inspector Gadget) on yhdysvaltalaisten, ranskalaisten ja kanadalaisten yhteistuottama lasten piirrossarja. Se oli mukaelma 1960-luvun televisiosarjasta Salainen agentti 86, jossa päähahmoa näytteli myös Tarkastaja Gadgetissa pääosan ääninäyttelijänä toiminut Don Adams.
Tarkastaja Gadgetin pohjalta tuotettiin myös näytelmäelokuva vuonna 1999, jossa pääosaa esitti Matthew Broderick. Sarjasta tehtiin myös spin-off vuonna 2001 Gadget & Gadgetinis. Lisäksi sarjasta on tehty vielä samanniminen tietokoneanimoitu spin-off vuonna 2015.
Tarkastaja Gadget tekee eräässä Katti-Matti -sarjan jaksossa cameon.
Juoni

Sarja kertoo Gadget-nimisestä teknisin apuvälinein varustetusta agentista sekä hänen päälliköstään Quimbystä, alikersantti Viittamiehestä, veljentyttärestään Pennystä ja koirastaan Brainista. Gadget taistelee MAD-nimistä järjestöä vastaan, jonka johtaja Tohtori Claw ja hänen kissansa yrittää päästä eroon Gadgetistä. Vaikka Gadget on hyvin varustettu ja on aina palveluksessa, hänet nähdään kömpelönä myös onnekkaana toiminnan sattuessa. Poliisipäällikkö Quimby antaa monista erilaisista piiloista "räjähtävän viestin", jossa on Gadgetille uusi tehtävä. Luettuaan viestin Gadget heittää sen Quimbyn piiloon, jossa se sitten räjähtää. Penny ja hänen koiransa Brain lähtevät usein salaa setänsä perään samalla selvittäessään mysteeriä Gadgetin tietämättä mitään asiasta. Kun tapaus selviää, Tohtori Claw sekä päällikkö Quimby luulevat kumpikin Gadgetin olleen aina mysteerin ratkaisija, vaikka usein Penny selvitti mysteerin. Gadget joka tapauksessa saa kiitosta.
Äänirooleissa

| 0 | 1 | 2 |
| --- | --- | --- |
|  Don Adams  | … |  Tarkastaja Gadget   |
|  Cree Summer  | … |  Penny (jaksot 1–65)   |
|  Holly Berger  | … |  Penny (jaksot 66–86)   |
|  Frank Welker  | … |  Brain, Tohtori Claw, MAD-kissa/VihuKisu   |
|  Chris Wiggins  | … |  päällikkö Quimby (jaksot 1–65)   |
|  Maurice LaMarche  | … |  päällikkö Quimby (jaksot 66–86)   |
|  Patricia Darnot  | … |  Sophie   |
|  Townsend Coleman  | … |  alikersantti Viittamies   |
|  Don Francks  | … |  sivuäänet   |
|  Dan Hennessey  | … |  sivuäänet   |
|  Kathy Morse  | … |  sivuäänet   |
Vastaanotto ja arvostelu

Wizard Magazine listasi vuonna 2001 Tarkastaja Gadgetin sijalle 84 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 54. Gunaxin listasi vuonna 2009 kaksi kuukautta myöhemmin Tarkastaja Gadgetin sijalle 10 laatimassaan 1980-luvun kymmenen parhaan animaatiosarjan listalle.
Suomessa ilmestyneet julkaisut > VHS-julkaisut

Salapoliisi Gadget 1 (suomenkielinen puhe, dubbauksesta vastasi Gothenburg Sound Studios)
Salapoliisi Gadget 2 (suomenkielinen puhe, dubbauksesta vastasi Gothenburg Sound Studios)
Salapoliisi Gadget 3 (suomenkielinen puhe, dubbauksesta vastasi Gothenburg Sound Studios)
Salapoliisi Gadget 4 (suomenkielinen puhe, dubbauksesta vastasi Gothenburg Sound Studios)
Tarkastaja Gadget - Gadgetin sijainen (suomenkielinen puhe, dubbauksesta vastasi PVP Voice Oy)
Tarkastaja Gadget - Rakettistartti (suomenkielinen puhe, dubbauksesta vastasi PVP Voice Oy)
Tarkastaja Gadget - Käkikellokeikka (suomenkielinen puhe, dubbauksesta vastasi PVP Voice Oy)
Tarkastaja Gadget - Arabian yöt (suomenkielinen puhe, dubbauksesta vastasi PVP Voice Oy)
Tarkastaja Gadget - Amster-timantti (suomenkielinen puhe, dubbauksesta vastasi PVP Voice Oy)
Tarkastaja Gadget - Kaksoisagentti (suomenkielinen puhe, dubbauksesta vastasi PVP Voice Oy)
Suomessa ilmestyneet julkaisut > DVD-julkaisut

Tarkastaja Gadget 1 - Taikaesitys
Tarkastaja Gadget 2 - Tarkastajan tehokurssi
Tarkastaja Gadget 3 - Kutitussäde
Tarkastaja Gadget 4 - Puhelinpulmia
Tarkastaja Gadget Boksi 1-4